Samtykt á aðalfundi í MBF mikukvøldið 6. mai 2009.......... Yvirlýsing frá aðalfundinum hjá MBF 6. mai 2009 Meginfelagið teirra brekaðu í Føroyum MBF fegnast um” Álit um endurvenjing fyri fólk við førleikatarni”, sum varð handað Hans Paula Strøm, landsstýrismanni, í november 2007, og um at fólkaheilsuátakið, ið nú er farið av bakkastokki, sær út til at eydnast væl. MBF harmast kortini, at onki sæst til nakra politiska ætlan at seta tilmælini í álitinum um endurvenjing í verk. Aðalfundurin hjá MBF heitir tí staðiliga á landsstýrismannin í heilsumálum at taka stig til, at tilmælini í” Áliti um endurvenjing fyri fólk við førleikatarni” koma til politiska viðgerð. Ikki fyrr enn tey verða sett í verk, fólki við førleikatarni at gagni, verður fólkaheilsan fyri øll.